Lukáš Haraslín

Lukáš Haraslín (sündinud 26. mail 1996 Bratislavas) on Slovakkia jalgpallur, kes mängib vasaku äärepoolkaitsjana Tšehhi kõrgliigaklubis Praha Sparta ja Slovakkia jalgpallikoondises.https://www.transfermarkt.com/lukas-haraslin/profil/spieler/239941 (vaadatud 11.6.2022)

Aastatel 2005–2013 kuulus ta Slovakkia klubisse Bratislava Slovan. Seejärel liitus ta Itaalia klubiga Parma. Põhiliselt mängis ta Parma noortevõistkonnas. Parma põhimeeskonnas debüteeris ta Itaalia kõrgliigas 1. veebruaril 2015 mängus AC Milani vastu.

2015. aasta juulis sõlmis Haraslín lepingu Poola kõrgliigaklubiga Gdański Lechia. 2019. aastal võitis ta klubiga Poola karikavõistlused ja 
superkarikafinaali. Superkarikafinaalis alistati Gliwice Piast tulemusega 3:1 ja Haraslín lõi Lechia kolmest väravast kaks.

2020. aasta jaanuaris läks ta Lechiast laenule Itaalia kõrgliigaklubisse Sassuolo, kellega sõlmis hooaja lõpus püsiva lepingu. 

2021. aasta augustis liitus ta Praha Spartaga, mängides esimese hooaja laenulepingu alusel.

Slovakkia jalgpallikoondises debüteeris Haraslín 7. juunil 2019 sõprusmängus Jordaania vastu ja lõi selles mängus ka koondisekarjääri esimese värava.https://www.national-football-teams.com/player/74523/Lukas_Haraslin.html (vaadatud 11.6.2022) Ta kuulus Slovakkia koondisse 2021. aasta Euroopa meistrivõistlustel.

 Saavutused 
Gdański Lechia
Poola karikas: 2018–19
Poola superkarikas: 2019

 Viited 

Kategooria:Slovakkia jalgpallurid
Kategooria:Parma Calcio 1913 mängijad
Kategooria:US Sassuolo Calcio mängijad
Kategooria:Serie A mängijad
Kategooria:Sündinud 1996